recursal/SuperWikiNEXT-32B huggingface dataset:
| Medaljeoversikt |
| --- |
| Konkurrerte for Sør-Koreas flagg Sør-Korea |
| Boccia |
|  VM i boccia |
| Gull | Lisboa 2010 | BC1-2, lag |
|  Verdenscupen i boccia |
| Gull | Belfast 2011 | BC1, individuelt |
| Gull | Belfast 2011 | BC1-2, lag |
|  Asian Para Games |
| Sølv | Guangzhou 2010 | BC1, individuelt |

**Ji Kwang-min** (født 14. august 1981) er en sørkoreansk handikappet bocciaspiller, som konkurrerer i klassen BC1, som er en av klassene for utøvere med cerebral parese.

Karriere
--------

Ji deltok ved VM i boccia 2010 i Lisboa i Portugal. I den individuelle konkurransen vant han kun én av sine tre kamper i grunnspillet, og gikk ikke videre til sluttspillet. Han kom på 13.-plass i klassen BC1. I lagkonkurransen (BC1/2) spilte Sør-Korea seg fram til finalen, der de slo Thailand 8-1, og vant VM-gull. Senere på året deltok han også ved Asian Para Games 2010, som ble arrangert i Guangzhou i Kina, der han fikk sølv individuelt. Han tapte finalen 5-8 for thailandske Witsanu Huadpradit. 

Ved Verdenscupen i boccia 2011 vant han klassen BC1 individuelt, etter seier 3-2 over kinesiske Qi Zhang i finalen. I tillegg vant Sør-Korea gull i lagkonkurransen, etter at de slo Japan 8-1 i finalen.

Ved Paralympiske sommerleker 2012 i London deltok han både individuelt og i lagkonkurransen. Han tapte åttendedelsfinalen på tie-break, etter 3-3 ved full tid, mot brasilianske Jose Carlos Chagas de Oliveira, Han deltok også i lagkonkurransen, der Sør-Korea ble slått ut av Kina i kvartfinalen.

Referanser
----------

1. ↑  CPISRA - *CPISRA Boccia World Championships Lisboa 2010* Arkivert 16. september 2012 hos Wayback Machine. besøkt 29. mars 2013.
2. ↑  Sports Ulster - CPISRA Boccia World Cup - 18-27 August 2011 - Fixtures & Results Arkivert 14. desember 2013 hos Wayback Machine. besøkt 29. mars 2013.

Eksterne lenker
---------------

* Profil hos IPC Arkivert 5. mars 2016 hos Wayback Machine.
* London 2012 - Kwang-Min Ji
* London 2012 - Athletics - Boccia (resultater PL 2012)
*For brailleskriften, se punktskrift*

**Louis Braille** (utt. [lwi bʁɑj]; 1809–1852) er kjent som oppfinneren av punktskriften, på mange språk også kalt *braille*.

Biografi
--------

Som treåring skadet Braille sitt venstre øye. Hans far var salmaker og lille Louis ville leke med verktøyet. Mens han lekte bommet han på lærbiten han "arbeidet" med og en syl traff ham i øyet. Det oppstod en infeksjon som også spredte seg til hans høyre øye, noe som førte til at han ble blind. Da han skulle begynne på skolen satt han bakerst i klasserommet og hørte og til tross for sitt handikap ble han best i klassen, men han måtte forlate klassen siden han ikke kunne lese eller skrive. Som tiåring fikk han innvilget et stipend slik at han kunne begynne ved *Institution Royale des Jeunes Aveugles* (Den kongelige skole for blinde barn) hvor barna lærte praktiske håndverk (skomaker). Senere ble han lærer på skolen. På skolen lærte de blinde å lese taktile (opphøyde) gjengivelser av visuelle bokstaver. Denne formen for blindeskrift hadde en del ulemper, blant annet at brukeren ikke selv kunne produsere egne taktile tekster, og dermed ikke lese det de selv hadde skrevet eller kommunisere med andre blindeskriftlesere uten hjelp fra seende translatører/avskrivere. 

Da han var 15 år fant Braille opp et «punktsystem» inspirert av systemet til kaptein Charles Barbier de La Serre, som besøkte skolen; han hadde med seg et system som soldater på den tiden brukte for å kunne kommunisere i mørket. Serres system var basert på 12 punkter, mens Brailles system var bygd opp ved hjelp av bare 6 punkter. Senere utvidet Braille systemet til å inkluderte matematiske og musikalske tegn.

Braille døde av tuberkulose i 1852. Han er gravlagt i Panthéon, Paris.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Louis-Braille, besøkt 9. oktober 2017[Hentet fra Wikidata]
2. 1 2   Base biographique, BIU Santé person ID 2998[Hentet fra Wikidata]
3. 1 2   Roglo, Roglo person ID p=louis;n=braille[Hentet fra Wikidata]
4. 1 2   GeneaStar, GeneaStar person-ID braille[Hentet fra Wikidata]
5. ↑   Encyclopædia Britannica Online, Encyclopædia Britannica Online-ID biography/Louis-Braille, besøkt 28. februar 2010[Hentet fra Wikidata]
6. ↑   Store sovjetiske encyklopedi (1969–1978), avsnitt, vers eller paragraf Брайль Луи, besøkt 28. september 2015[Hentet fra Wikidata]
7. 1 2   actu.fr[Hentet fra Wikidata]

Litteratur
----------

* Lise Männikö, *Skriften i mørket*, Omnipax 2009
* Mats Køber og Kari Rudjord (red), *Bare røre, ikke se. Om Louis Braille, språk og skrift*, Akademisk publisering 2009

Se også
-------

* Liste over personer som er begravd i Panthéon i Paris

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** BBC Things **·** MusicBrainz
 |
Reklame for lesekampanjen «Sommerles» i Deichman Bjørvika, hovedbiblioteket i Oslo.  Foto: Charlotte Henard 2023 
**Sommerles** er en nasjonal, digital sommerlesekampanje i regi av norske folkebibliotek, og er for alle barn i grunnskolen. Kampanjens mål er å få flest mulig barn til å lese mest mulig gjennom en lang sommerferie. Sommerles bruker elementer fra spill for å gjøre lesing til en spennende aktivitet. Kampanjen starter 1. juni hvert år, og avsluttes den 31. august.

På nettsiden sommerles.no samler barna XP/poeng for hver leste side, svarer på oppgaver, ser hva venner leser og tjener opp digitale troféer. Underveis gjør de seg fortjent til premier som hentes på biblioteket. De kan også følge en spesialskrevet fortelling av Mari Moen Holsve. Fra 2017 ble Sommerles landsdekkende og over 370 kommuner og i 2018 deltok 106 266 barn.

Samarbeidspartnere som Leser søker bok, Foreningen Les og Norsk lyd og blindeskriftsbibliotek bidrar til kampanjen. Sommerlesfortellingen kan oppleves både på nynorsk, bokmål, nordsamisk og som lydfil.

Sommerles.no er lagd, utviklet og eid av Vestfold fylkesbibliotek, Vestfoldbibliotekene og Snuti AS. Snuti AS designer, drifter og utvikler de tekniske løsningene, samt svarer på spørsmål. Prosjektleder er Vestfold fylkesbibliotek.

Historien om Sommerles
----------------------

Sommerles startet som en felles lesekampanje for Vestfold i 2012 som en del av Vestfoldbibliotekenes merkevareprosjekt. De to første årene var Sommerles en tradisjonell, papirbasert lesekampanje. I 2014 ble elementer fra gamification innlemmet i kampanjen. Gamification bruker elementer fra spill i ikke-spillrelaterte kontekster, og kan brukes som virkemidler til å øke lesemotivasjon. Dette har også blitt testet ved andre kampanjer, som for eksempel Bibliotekspillet fra Akershus fylkesbibliotek.

Dagens sommerleskampanje ble utviklet i et samarbeid mellom Vestfold fylkesbibliotek, Vestfoldbibliotekene og Snuti AS i 2014 for bibliotekene i Vestfold. I 2015 deltok 60 kommuner i Sommerles. I 2016 deltok i underkant av 200 kommuner og 31 840 barn, og sommeren 2018 ble Sommerles nasjonalt, med deltakelse fra samtlige norske fylker. 

Fra 2017 har ansvar for driften av kampanjen gått på rundgang mellom fylkesbibliotekene:

* 2017: Vestfold fylkesbibliotek og Telemark fylkesbibliotek
* 2018: Telemark fylkesbibliotek og Finnmark fylkesbibliotek
* 2019: Finnmark fylkesbibliotek og Østfold fylkesbibliotek

I 2017 fikk Vestfold fylkesbibliotek utviklingsmidler fra Nasjonalbiblioteket for å kunne løfte Sommerles til et nasjonalt nivå og profesjonalisere alt fra kontrakter, samarbeid og få på plass et system som sikrer kampanjens fremtid.

Referanser
----------

1. ↑  «Sommerles 2019». *www.sommerles.no*. Besøkt 4. april 2019.
2. ↑  «Bevis på barns leseglede». *Vestfold fylkeskommune* **(norsk)**. Besøkt 5. april 2019. [*død lenke*]
3. ↑  «Avsluttede prosjekter | Fylkesbiblioteket i Akershus». Arkivert fra originalen 21. oktober 2020. Besøkt 5. april 2019.
4. ↑  «Slik ble sommerles.no til». *altom.sommerles.no*. Besøkt 4. april 2019.
Miami-Dade Metromover.
**Miami-Dade Metromover** er en people mover som kjører i sentrum av Miami i Florida, hvor den betjener tallrike offentlige kontorer og andre kontorbygninger. Den ble åpnet den 17. april 1986, betjener 20 stasjoner og rundt 28.500 reisende per dag.[] Den blir drevet og vedlikeholdt av det offentlige Miami-Dade Transit. Å reise med Metromover er gratis.

Linjenettet er 4,4 mil (7,1 km) langt og består av tre strekninger.[]

Vognparken består av tilsammen 29 førerløse kabiner av typen Bombardier CX-100. Disse blir ført av en skinne i midten, som også forsørger den med strøm. På traseene kjører totalt tre linjer. *Downtown Loop* kjører på sløyfen i midten med klokken. *Brickell Loop* og *Omni Loop* betjener respektivt de to avstikkergrener og sløyfen mot klokken.

Kilder
------

|  |
| --- |
|  |
| People movers på flyplasser |
| * Düsseldorf
* Frankfurt
* New York
* Singapore
 |

* (en) Offisielt nettsted Rediger på Wikidata

* (en) Metromover – kategori av bilder, video eller lyd på Commons Rediger på Wikidata
 (en)
* Bombardier Transportation: Automated people mover system - Miami Metromover, USA (en)

Eksterne lenker
---------------

* (en) Offisielt nettsted Rediger på Wikidata

* (en) Metromover – kategori av bilder, video eller lyd på Commons Rediger på Wikidata
**Nordea Fondene Norge** (registrert som **Nordea Funds, Norwegian Branch**) er den norske filialen av Nordeas nordiske fondsselskap, Nordea Funds Ltd. med hovedkontor i Helsingfors i Finland. Filialen ledes av Peter Nicolay Spilhaug Eger.

Nordea Funds er Nordens største kapitalforvalter. Hovedmarkedet er salg og distribusjon av verdipapirfond til norske institusjoner og personkunder. Selskapet er medlem av Verdipapirfondenes forening (VFF).

Eierforhold
-----------

Selskapet ble stiftet i 1981 som Christiania Forvaltning AS, og endret senere navn til K Fondene AS. Etter at Christiania Bank og Kreditkasse fusjonerte med Merita Bank, Nordbanken og Unibank, og Nordea ble etablert, byttet selskapet navn til Nordea Fondene Norge AS. Senere ble selskapet omgjort til en filial av Nordea Funds Ltd, Finland, som igjen er eiet av Nordea Bank Abp i Finland.

Referanser
----------

1. ↑  Foretaksregisteret

Eksterne lenker
---------------

* Nordea Fondenes sider Arkivert 23. august 2009 hos Wayback Machine.

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Egenandel** er et økonomisk begrep som benyttes i forbindelse med en tjeneste og beskriver hvor mye en person dekker selv mens resterende dekkes på en annen måte. Egenandel benyttes i folketrygd og forsikringer.

Folketrygden
------------

Tjenester og produkter som leveres etter folketrygdloven, og betegner den delen av kostnaden en pasient skal betale for ytelsen. Dette gjelder både tjenestehonorarer og kjøp av medisiner foreskrevet på såkalt blå resept. Satser for egenandel blir gitt som forskrift ved endringer, eksempelvis etter forhandlinger tilknyttet lønnsoppgjør. 

Ordningen fungerer slik at den største andelen av vederlaget dekkes gjennom folketrygden etter regning, mens pasienten betaler et mindre standardhonorar/medisinpris. Leverandøren fører egenandelsbetalingene inn i et offentlig dataregister som holder regnskap med den enkeltes utgifter til egenandeler.

Av hensyn til økonomien til dem som er kronisk eller varig syke, er det lagt inn et maksimalbeløp for egenandelsbetaling hver enkelt kalenderår. Når en pasient har nådd dette taket, utstedes frikort. Ved å vise dette, vil pasienten slippe å betale flere egenandeler inneværende kalenderår. Tidligere måtte pasientene selv føre regnskap med og dokumentere egenandelsbetalinger og selv sende inn regnskap når taket var nådd. Registreringen av egenandeler og utsendelse av frikort ble gjort elekronisk fra 2010.

Forsikringer
------------

Når man kjøper en forsikring kan man ofte bestemme hvor mye man selv vil betale ved en skade.

|  |  |
| --- | --- |
| Oppslagsverk/autoritetsdata | Store norske leksikon **·** LCCN
 |
**Kate** (KDE Advanced Text Editor) er et tekstredigeringsprogram for ren tekst, utgitt som fri programvare. Det har vært inkludert som en del av KDE siden KDE 2.2.

Funksjoner
----------

Kate inneholder de egenskapene et vanlig tekstredigeringsprogram bør inneholde, men har mange mer avanserte funksjoner som muligheten til å søke gjennom teksten med regulære uttrykk, integrert terminal og et programtilleggsystem. Den kan også vise syntaksmerking for bortimot hundre forskjellige programmerings- og markeringsspråk, inkludert C++, Python, HTML og XML, og kan utvides ved å laste ned nye fra Internettsider som KDE-files.org.

KatePart
--------

Ved hjelp av KDEs KPart-teknologi, kan andre KDE-programmer sette inn og bruke Kate til tekstredigering. Dette brukes blant annet av KDevelop, Quanta+ og Kile for å på en enkel måte få samme funksjonalitet som Kate.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) Kate (text editor) – kategori av bilder, video eller lyd på Commons Rediger på Wikidata

1. ↑  «Get Kate Linux/Snap/Windows/macOS/source code». 10. juli 2023. Besøkt 10. juli 2023.
2. ↑  ; besøksdato: 22. september 2016.
3. ↑  ; besøksdato: 22. september 2016.
4. ↑  ; besøksdato: 22. september 2016.
**Alessio Bolognani** (født 17. november 1983 i Cavalese) er en italiensk tidligere skihopper og senere trener. Han representerte GS Fiamme Gialle.

Han konkurrerte internasjonalt i årene 2001-2007, hovedsakelig i kontinentalcupen, der hans beste sammenlagtplassering var 67.-plass i 2004/05. Han deltok i sju verdenscuprenn, men greide ikke å bli blant de 30 beste og ta verdenscuppoeng i noen av de individuelle rennene; best var 42.-plass i Garmisch-Partenkirchen 1. januar 2007. I den tysk-østerrikske hoppuka 2006/07 ble han nummer 52 sammenlagt.

I VM i Oberstdorf i 2005 var han på det italienske laget som ble nummer 12 og 15 (begge av 15 lag) i lagkonkurransene i stor- og normalbakke. Han greide ikke å kvalifisere seg til de to individuelle rennene. I OL i Pragelato (Torino) i 2006 ble han nummer 44 av 50 deltakere i storbakken og var på laget som ble nummer 11 av 16 lag i lagkonkurransen.

Alessio Bolognani ble italiensk mester i skihopping i 2003. Han har i senere år vært trener for det italienske kvinnelandslaget i skihopping.

Referanser
----------

1. ↑   FIS-databasen, FIS skihopper-ID 71837, besøkt 26. april 2022[Hentet fra Wikidata]

Kilder
------

* Sports Reference: Alessio Bolognani Arkivert 17. desember 2012 hos Wayback Machine. (besøkt 16. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere, italiensk, besøkt 16. oktober 2011)
* Federazione Italiana Sport Invernali: Atleti Salto e CN: Stagione 2011-2012 – Staff Tecnico Salto (italiensk, besøkt 16. oktober 2011)

Eksterne lenker
---------------

* (en) Alessio Bolognani – Olympics.com Rediger på Wikidata

* (en) Alessio Bolognani – Olympic.org Rediger på Wikidata

* (en) Alessio Bolognani – Olympedia Rediger på Wikidata

* (en) Alessio Bolognani – Sports-Reference (OL-resultater – arkivert) Rediger på Wikidata

* (en) Alessio Bolognani – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Babelsbergparken** (tysk: Park Babelsberg) er en park i den tyske delstaten Brandenburgs hovedstad Potsdam. Den ligger nordøst for byens sentrum, ved Tiefer See i Havel og Glienicker See. Babelsbergparken tilhører verdensarvstedet Slott og parker i Potsdam og Berlin.

Parken som er ca 124 hektar stor, omkranser det nygotiske Schloss Babelsberg. Den ble innledningsvis anlagt av Peter Joseph Lenné, deretter Hermann von Pückler-Muskau. Begge fikk oppdraget fra daværende prins, senere keiser Vilhelm I og hans gemalinne Augusta.

Minnesmerkene i parken er viet keiser Vilhelms militære seire. På det høyeste punkt av Babelsberg finnes således en et eget seiersmonument. Herfra skal keiseren ha likt å sitte sammen med rikskansler Otto von Bismarck for å betrakte den gamle residensbyen Potsdam.

* Seierssøylen.Seierssøylen.
* Schloss Babelsberg omkranset av parken.Schloss Babelsberg omkranset av parken.
* Kleines Schloss (det lille slottet) er restaurant.Kleines Schloss (det lille slottet) er restaurant.
* Matrosenhaus (matroshuset).Matrosenhaus (matroshuset).
* Parken og slottet.Parken og slottet.
* Parken ca 1900.Parken ca 1900.

Referanser
----------

1. 1 2  (SPSG), Stiftung Preußische Schlösser und Gärten Berlin-Brandenburg. «Park Babelsberg». *Blog: Stiftung Preußische Schlösser und Gärten* **(tysk)**. Besøkt 25. oktober 2018.

|  |  |
| --- | --- |
| Oppslagsverk/autoritetsdata | VIAF **·** GND
 |
**Malis kvinnelandslag i fotball** representerer Mali i internasjonal fotball. 

Mali debuterte i mesterskapsøyemed med kvalifiseringen til Afrikamesterskapet i 2002. Mali kvalifiserte seg med minst mulig margin. De møtte først Elfenbenskysten, og vant på bortemålsregelen etter 4-4 sammenlagt. I andre kvalifiseringsrunde møtte de Marokko, og etter to kamper gikk det til straffesparkkonkurranse, som Mali vant. I selve mesterskapet i gruppe med Ghana, Nigeria og Etiopia. Mali havnet på tredjeplass etter to tap og uavgjort mot Etiopia. Neste mesterskap kvalifiserte Mali seg til på grunn av flaks, ettersom de egentlig tapte for Algerie i andre kvalifiseringskamp. Imidlertid trakk to landslag seg, og dermed ble det en ledig plass som Mali fikk som beste taper. Malis innsats i mesterskapet var omtrent som forrige innsats: uavgjort mot Kamerun imponerte, men to tap mot Algerie og Nigeria sikret sisteplassen. 

I neste mesterskap var Mali bedre. Først slo de lett ut Marokko, så Benin (som selv hadde slått ut formsterke Elfenbenskysten) i andre kvalifiseringsrunde. I selve mesterskapet havnet Mali i gruppe med Ghana, Kamerun og Kongo (Dem. Rep). Mali slo Kongo og tapte hederlig mot Kamerun og Ghana. Mali kvalifiserte seg også til mesterskapet i 2008, men endte der sist med tre tap, blant annet for Ekvatorial-Guinea, som senere vant mesterskapet.

Mali har en høy rang på FIFAs verdensrangering, men dette er delvis på grunn av at Mali har kvalifisert seg til fire mesterskap på rad. Med en seier, to uavgjort og tre tap er det imidlertid noe å hente på innsatsen i selve mesterskapet.

Afrikamesterskapet
------------------

|  |  |
| --- | --- |
| * 1991: Ikke deltatt
* 1995: Ikke deltatt
* Nigeria 1998: Ikke deltatt
* Sør-Afrika 2000: Ikke deltatt
 | * Nigeria 2002: **Gruppespill**
* Sør-Afrika 2004: **Gruppespill**
* Nigeria 2006: **Gruppespill**
* Elfenbenskysten 2008: **Gruppespill**
 |

| * v
* d
* r
Nasjonale fotballandslag for kvinner i Afrika (CAF) |
| --- |
|  | 
* Algerie
* Angola
* Benin
* Botswana
* Burkina Faso
* Burundi
* Den demokratiske republikken Kongo
* Den sentralafrikanske republikk
* Djibouti
* Egypt
* Elfenbenskysten
* Ekvatorial-Guinea
* Eritrea
* Eswatini
* Etiopia
* Gabon
* Gambia
* Ghana
* Guinea
* Guinea-Bissau
* Kamerun
* Kapp Verde
* Kenya
* Komorene
* Republikken Kongo
* Lesotho
* Liberia
* Libya
* Madagaskar
* Malawi
* Mali
* Marokko
* Mauritania
* Mauritius
* Mosambik
* Namibia
* Niger
* Nigeria
* Réunion
* Rwanda
* São Tomé og Príncipe
* Senegal
* Seychellene
* Sierra Leone
* Somalia
* Sudan
* Sør-Afrika
* Sør-Sudan
* Tanzania
* Togo
* Tsjad
* Tunisia
* Uganda
* Zambia
* Zanzibar
* Zimbabwe

 |  |
**WDUV** (også kalt «The Dove») er en lokal amerikansk radiostasjon i Tampa Bay i Florida.

Stasjonen sender på frekvensen 105,5, og har spesialisert seg på å spille «rolig vakker musikk», noe radiovertene stadig gjentar: «105.5, The Dove, playing Tampa Bay continuous relaxing easy favorites». Gamle slagere fra 60-70 årene er vanlig, noe som gjør kanalen veldig populær blant middelaldrende lyttere. Artister som er gjengangere på kanalen inkuluderer mange kjente navn som The Carpenters, Barry Manilow, Barbra Streisand, Bread, Carly Simon, The Beatles, The Mamas and the Papas og Natalie Cole.

WDUV er eid av mediekonsernet Cox Radio, og er av de mest populære radiostasjonene i de amerikanske sørstatene. Ifølge Arbitron, var WDUV den kanalen med høyest lyttetall i hele Tampa Bay regionen, og utgjør hele 9 % av underholdningsmarkedet i Tampa, og er voksende.

Historie
--------

WDUV ble grunnlagt i 1963 i Bradenton i Manatee County i Flordia og sendte da på frekvensen 103,3 FM. Stasjonen delte opprinnelig samme studio fasilitetene som WXLT-TV og Brandenton News. I starten av 1990-tallet flyttet WDUV frekvensen til 103,5 FM, for å forbedre sitt dekningsområde. Senere ut i tiåret ble stasjonen overtatt av Jacor Broadcasting, siden solgt til Clear Channel Communications, som flyttet deler av virksomheten til St. Petersburg i Florida.

I 1999 byttet WDUV sendefrekvensen sin med WTBT (Classic Rock Station), og fikk nå den nåværende sendefreksenen. 105,5 FM, og lisenserte ved byttingen på nytt i New Port Richey. Senere har ikke kanalen gjennomgått vesentlige forandringer

Eksterne lenker
---------------

* WDUV Webside
**Durrës** er en by i det sentrale Albania. Den er sentrum i prefekturet Durrës. Byen har 203 550 innbyggere (2009).

Navn
----

Ifølge legenden ble Durrës grunnlagt av konge Epidamnos, hvis sønnesønn Dyrrah gitt navn til byen.

Historie
--------

Durrës er oldtidens Dyrrhachion, som opprinnelig skal ha vært navnet på halvøya der byen Epidamnos lå. Navnet Dyrrhachion brukes som navn for byen fra romertiden, da den var hovedhavn for sjøtrafikken fra Brundisium (Brindisi) i Italia og startpunkt for Via Egnatia, den romerske hovedveien østover.

Under navnet Epidamnos ble byen grunnlagt 627 f.Kr. som knutepunkt for handelen med de illyriske stammene av kolonister fra Kérkyra (Korfu). Ettersom Kérkyra var en korintisk koloni ble lederen hentet fra Korint. En tvist mellom moderbyene om kontrollen over Epidamnos bidro til å utløse Peloponneskrigen (433/432 f.Kr.). Epidamnos kom under romersk kontroll etter den første illyriske krig (229-228 f.Kr.). Romerne kalte byen Dyrrhacium; derav dens nåværende navn, på albanske Durrës, på italienske Durazzo.

Durrës er også kjent som fødested for den bysantinske keiseren Anastasios I (430-518). Også den kjente italienske adelige familien Durazzo kom fra Durrës.

Berømte menn som har vært i Durrës
----------------------------------

Flere av Romerrikets mektige og rike menn, for eksempel Cicero og Cæsar, skal ha tilbrakt sommerne her. Den kjente romerske taleren Cicero beskrev Durrës som en sjarmerende by, mens Catullus kalte Durrës for vertshuset ved Adriaterhavet.

Krig og naturkatastrofer
------------------------

Durrës ble rammet av kraftige jordskjelv og sank i havet og bygges opp igjen. Byen ble under andre verdenskrig utsatt for et voldsomt bombardement av det britiske flyvåpenet.

Bybilde
-------

I Durrës finnes et amfiteater og en delvis bevart bymur. For øvrig oppviser bybildet få spor etter de mange fremmede herrer som behersket stedet. I en kort tid i 1914 var Durrës Albanias hovedstad, men ble erstattet av byen Tirana da landet på ny ble erklært selvstendig i 1920.

Samferdsel og næringsliv
------------------------

Durrës, som ligger ved kysten av Adriaterhavet, har Albanias fremste havn og er sentrum for landets jernbanenett. Den for landet relativt allsidige industrien omfatter blant annet produksjon av fartøyer, verkstedsprodukter, jordbruksmaskiner, el-tekniske artikler og fødevarer.

Eksterne lenker
---------------

* Offisielt nettsted Rediger på Wikidata

* (en) Durrës – kategori av bilder, video eller lyd på Commons Rediger på Wikidata

* (en) Durrës – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |
**Universidad Politécnica de Puerto Rico** (engelsk: *Polytechnic University of Puerto Rico*), på spansk også kalt **La Poly**, er et privat, ikke-kommersielt, teknisk universitet i Hato Rey like ved San Juan i Puerto Rico. Det er også campuser i Miami og Orlando i Florida.

Det ble opprettet i 1966 og utdanner spesielt ingeniører i USA og Puerto Rico. Studentene er i hovedsak *hispanics*, det vil si har bakgrunn fra innvandrere fra Spania og Latin-Amerika. Om lag 40% av ingeniørene i øystaten Puerto Rico har studert ved *La Poly*. I Florida kalles universitetsvirksomheten Polytechnic University of the Americas, eller bare *Polytecnic*.

Ved universitetet var det 5.844 studenter og 300 vitenskapelig ansatte i 2006, og samme året var skolepengene US$ 6.033 for alle studenter. Studiene gis opp til mastergradsnivå.

Referanser
----------

1. ↑  «U.S. and Canadian 2022 NTSE Participating Institutions Listed by Fiscal Year 2022 Endowment Market Value, Change in Market Value from FY21 to FY22, and FY22 Endowment Market Values Per Full-time Equivalent Student (Excel)» **(engelsk)**. National Association of College and University Business Officers. 17. februar 2023. Arkivert fra originalen 21. mars 2023. Besøkt 22. mai 2023.

Eksterne lenker
---------------

* (en) Offisielt nettsted Rediger på Wikidata
* PUPR Miami Campus
* PUPR Orlando Campus

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Supermarine Baby** var en britisk flybåt bygget som jagerfly til første verdenskrig konstruert og bygget av Supermarine Aviation Works. Selv om det ble bygget bare et fly, dannet det basis for de senere Sea King jagerfly og Sea Lion I konkurransefly.

Konstruksjon og utvikling
-------------------------

Supermarine Baby ble konstruert for å møte det engelske admiralitets krav for et enseters sjøfly, et jagerfly i stand til å operere fra marinens hangarskip, og kunne fly 177 km/t i en høyde av 6;100 meter. Supermarine fikk bestilling på tre fly, mens det også bestilt prototyper fra Westland (Westland N.1B) og Blackburn N.1B)

Flyet var et enmotors skyvefly, en dobbeltdekker med tilbakehellene vinger og en T-hale. Skroget var bygget av tremateriale med pilotens cockpit plasser i nesen Den første prototype fløy i februar 1918 drevet av en 200 hk (149 kW) Hispano-Suiza 8 motor. Den ble senere utstyrt med en tilsvarende Sunbeam Arab med tilsvarende ytelse. Da det var klart for levering hadde Royal Naval Air Service begynt å operere Sopwith Pup fly med hjulunderstell fra plattformer montert på skipene, og den vellykkede Pup (og senere Sopwith Camel) førte til at hjulunderstell ble sett på som en fremtidig løsning.

Denne Baby dannet basis for Supermarine Sea Lion I er racerfly 1919 som deltok i konkurransen om Schneider-troféet, og også i Supermarine Sea King jagerfly.

Referanser
----------

1. ↑  Andrews and Morgan 1987, pp.27—28.
2. ↑  Mason 1992, p.125.
3. ↑  Andrews and Morgan 1987, p.28.
4. ↑  Bruce 1957, p.647.
5. ↑  Andrews and Morgan 1987, p.57.
6. ↑  Andrews and Morgan 1987, p.52.
**Dialekter i Nordland** er en oversikt over dialekter i Nordland fylke. Det er vanlig å regne nordnorske dialekter, herunder dialektene i Nordland, som vestnorske dialekter, fordi jamvektsloven er fraværende.[] I den sørlige delen av Helgeland er det likevel mye som minner om østnorsk. Dialektene i Velfjord og i Rana har fra gammelt av innslag av jamvekt.[]

I hele Nordland er det *j*-klang i lange konsonanter som *ll*, *nn*, *tt*, dvs. i ord som *smelle*, *finne*, *kvitt*. Overalt er *r* bevart mer enn vanlig i forbindelsene *rn* og *rs* (*hårn*, *fårs*).

Gamle korte vokaler har ofte åpen uttale: *sett* for *sitte*, *fesk* for *fisk*. I gruppe 1 og 2 av helgelandsk og i Salten har sterke og svake hunkjønnsord ulike endinger i bestemt form entall, i Brønnøy *bygde* mot *grytå*, i Vefsn *bygdä* mot *gryto* og i Salten *bygda* mot *gryto*.

Dialektene i Nordland inndeles i helgelandsk sør for Saltfjellet og nordlandsk nord for Saltfjellet.[]

|  |  |
| --- | --- |
| Oppslagsverk/autoritetsdata | Store norske leksikon
 |
**Estadio Monumental Antonio Vespucio Liberti**, bedre kjent som **El Monumental de Nuñez** eller **River Plate stadion**, er et idrettsstadion som ligger i Núñezdistriktet av Buenos Aires i Argentina. Det er hjemmebanen til fotballklubben River Plate og er oppkalt etter den tidligere klubb-presidenten Antonio Vespucio Liberti. El Monumental regnes for å være Argentinas nasjonalstadion.

Den første fotballkampen som ble spilt her, var mellom River Plate og *Peñarol* fra Uruguay den 25. mai 1938. Stadionet ble utvidet og sto ferdig til VM i fotball 1978 med en tilskuerkapasitet på 76 600. Flere VM-kamper ble spilt her, inkludert finalen mellom Argentina og Nederland som argentinerne vant. For tiden kan 65 645 tilskuere få plass på stadionet.

Stadionet benyttes for det meste til fotball, rugby og friidrett men det rommer også fasiliteter for tennis, basketball og andre idretter, samt boliger for unge fotballspillere, kinosal, museum med mere. I motsetning til de fleste andre stadioner i Buenos Aires er det rikelig med parkeringsplasser for biler her.

Det arrangeres også konserter her, og store stjerner som David Bowie, Paul McCartney, The Rolling Stones, AC/DC, Madonna, Bruce Springsteen, Eric Clapton, Kiss, Guns N' Roses, Michael Jackson, Roger Waters, Bob Dylan og U2, for å nevne noen, har spilt her.

* 
* 
* 
* 

Panorama fra innsiden av stadionet i 2004.

Eksterne lenker
---------------

* Offisiell hjemmeside for Club Atlético River Plate
* Club Atlético River Plates offisielle historie
* Historien om 'El Monumental'
* Historien om 'El Monumental' (skrevet av fans)

|  |  |
| --- | --- |
| Oppslagsverk/autoritetsdata | GeoNames
 |
**Munkevad** er ei grunne i Ådalselva (navnet på Begnaelva mellom Sperillen og Hønefoss) som ligger mellom Hovsfoss og Svinefoss i Ringerike kommune, Buskerud, nord for E16 (som går i bro over elva ved grunnen). Landområdet direkte øst av Munkevad heter Årbogen og var tømmeroppsamlingsplass for den tidligere papirfabrikken Norske Skog Follum. Vest av grunnen ligger Begnamoen og i nordvest Kilemoen.

Over Munkevad og E16 krysser også Holslinja. Kraftlinja mellom Hol i Hallingdal og Sogn i Oslo, som i etterkrigstiden ga hovedstadsområdet etterlengtet kraft. Trasévalget var imidlertid gjenstand for stor folkelig motstand. Kraftledningen ble satt i drift i 1949, og var da både den lengste og den med høyest spenning i landet.

Ved Munkevad finner man også Kaldbekk-kilden, en grunnvannskilde som springer ut i dagen nederst i skråningen mellom Kilemoen og elvebredden. Kaldbekk-kilden har trolig vært utnyttet i århundrer av lokalbefolkningen, og den fryser aldri til.

Se også
-------

* Molvald

Referanser
----------

1. ↑  «Munkevad». *Fakta om stedsnavn*. Kartverket. Besøkt 7. oktober 2016.
**Ali Al-Naimi** (født 1935) er en saudiarabisk politiker som var oljeminister i landet fra 1995 til 2016. Fra 1983 til 1995 var han president for det statseide saudiarabiske oljeselskapet Saudi Aramco. Gjetergutten al-Naimi har arbeidet seg opp i Saudi-Arabias oljeindustri til å bli landets mektige oljeminister.

Al-Naimi begynte i Saudi Aramco allerede som ung mann i 1947. Han avanserte til leder for Abqaiq Production Department i 1969 og klatret helt til topps i selskapet i 1983. Han ble i 1995 utnevnt til oljeminister i Saudi Arabia.

Han er utdannet ved Stanford University og Lehigh University.

Al-Naimi er på grunn av sin erfaringsbakgrunn ansett som en av verdens største autoriteter innen oljeindustrien. I 2008 ble han satt opp på TIME Magazines liste over "De 100 mest innflytelsesrike mennesker i verden".

Al-Naimi omtales som en norgesvenn.

Oljekrisen
----------

I forbindelse med de økende oljeprisene i verden uttalte han sommeren 2008 at: «det er nok olje i verden og at 5-7 billioner fat ligger og venter på å bli hentet opp» på global basis. Han uttalte videre at: «det er spekulantene har skylden. Med finanskrise og usikkert børsmarked har en rekke investorer rømt til råvarer og spekulerer heftig i stigende priser. Nok til at det alene jager opp prisen».

Referanser
----------

1. 1 2   www.worldfinance.com, utgitt 2016, besøkt 23. september 2021[Hentet fra Wikidata]
2. ↑   Folkerepublikken Kinas utdannelsesministerium, verkets språk kinesisk, www.moe.gov.cn, besøkt 11. april 2019[Hentet fra Wikidata]
3. ↑  «Farewell to Ali al-Naimi, the king of oil». *www.worldfinance.com* **(engelsk)**. 2016. Besøkt 24. september 2021.
4. ↑  «The 2008 TIME 100». TIME Magazine. 2008. Arkivert fra originalen 2. mai 2008. Besøkt 3. juli 2008.
5. ↑  Rosenberg, Ulf (3. juli 2008). «Nok av olje i verden». Aftenbladet. Arkivert fra originalen 3. juli 2013. Besøkt 3. juli 2008.
6. ↑  Rosenberg, Ulf (3. juli 2008). «Nok av olje i verden». Aftenbladet. Arkivert fra originalen 3. juli 2013. Besøkt 3. juli 2008. «*5-7000 milliarder fat ligger og venter på å bli hentet opp, mener al-Naimi.*»

|  |  |
| --- | --- |
| Oppslagsverk/autoritetsdata | VIAF **·** LCCN **·** Munzinger (iba)
 |
**Kvellandsbrua** er en motorveibro under bygging på europavei 39 i Lyngdal i Agder. Den blir 300 meter lang og får to kjørebaner med til sammen fire felt. Broen krysser elven Lygna og binder sammen de to motorveitunnelene Rossåstunnelen og Kålåstunnelen som også er under bygging. Grunnarbeidene startet høsten 2022, og den åpner for trafikk sommeren 2025.

Om broen
--------

Kvelland bru er en del av motorveiprosjektet Lyngdal øst–Lyngdal vest som gir 9,2 kilometer ny firefelts motorvei gjennom Lyngdal kommune. Nye Veier er byggherre, mens arbeidsfellesskapet Implenia–Stangeland er totalentreprenør.

Grunnarbeidene med pæling og fundamentering startet i oktober 2022, mens byggingen av brotårnene startet kort tid etter. De to første av fire brotårn stod ferdig i november samme år og har en høyde på 42,5 meter. De siste to brotårnene ble påbegynt i april 2023 og blir 70 meter høye.

Betongbroen bygges etter fritt frembygg-prinsippet og ligner på Trysfjordbrua, som sto ferdig høsten 2022. I motsetning til Trysfjordbrua bygges Kvelland bru med to parallelle bruer med to kjørefelt i hver retning. Fartsgrensen blir 110 km/t. 

I øst starter broen ved Rossåstunnelens vestre munning, før broen fortsetter over Lyngdalen og elven Lygna. Deretter fortsetter den 300 meter lange broen til Kålåstunnelens østre munning. Broen blir en del av europavei 39 og erstatter en kronglete og ulykkesutsatt strekning gjennom Lyngdal med nedsatt fartsgrense, stedvis bebyggelse nær veien og flere krappe svinger. Broen og resten av strekningen åpner etter planen sommeren 2025.

Se også
-------

* Liste over broer i Norge
* Liste over broer i Norge etter lengde

Referanser
----------

1. 1 2 3  Rita Tvede Bartolomei (15. november 2022). «SNART I MÅL: I natt er disse to brutårnene ferdige». *E39 Lyngdal Øst – Lyngdal Vest*. Besøkt 23. april 2023.
2. ↑  Rita Tvede Bartolomei (24. oktober 2022). «Visste du at 24 enorme betongsøyler skal borres ned under fundamentene til Kvelland bru?». *E39 Lyngdal Øst – Lyngdal Vest*. Besøkt 23. april 2023.
3. ↑  «E39 Lyngdal øst – Lyngdal vest». *Nye Veier AS*. Besøkt 27. november 2022.
4. ↑  «bru Archives». *E39 Lyngdal Øst – Lyngdal Vest*. Besøkt 23. april 2023.
5. 1 2 3  Støle, Tom Arild (19. april 2023). «(+) Stenger fylkesvei 43 for å bygge E39-bru». *lister24.no* **(norsk)**. Besøkt 23. april 2023.
| Slaget ved Kalkaelven |
| --- |
| Konflikt: Mongolenes invasjon av Kievriket |
| Mongolske bueskyttere til hest |
| 

|  |  |
| --- | --- |
| Dato | 31. mai 1223; 800 år siden (1223-05-31) |
| Sted | Kaltsjyk47°15'2,84"N 37°29'44,48"Ø |

 |
| Stridende parter |
| Mongolriket | Kyivriket |
| Styrker |
| 20 000–23 000 | 8 000–80 000 |

**Slaget ved Kalkaelven** den 31. mai 1223 sto mellom mongolene og Kievriket under mongolenes invasjon av Russland. Slaget stod ved elven Kalka, i det som i dag er Donetsk oblast i Ukraina.

Slaget endte i en overveldende mongolsk seier, men mongolene valgte å ikke følge opp seieren og trakk seg heller østover for å samles med Djengis Khans hovedstyrke.

Beskrivelse
-----------

Russerne var ledet av blant annet Mstislav Mstislavitsj og Mstislav III, mens mongolene sto under kommando av Subotai og Jebe. Størrelsen på den russiske styrken er noe uklar, men estimatene går fra 30 000 til 80 000. Mongolene hadde ca. 20 000 mann.

Under slaget ble russernes styrke omringet av mongolenes kavaleri, og slaget utviklet seg til en virkelig massakre. Det har blitt anslått at russerne mistet 50 000 mann mens mongolens tap var neglisjerbare, og militærhistorikeren Richard A. Gabriel har beskrevet Subotais felttog som «et av de største eventyrene i kavalerikrigingens historie».

Russerne mistet mesteparten av hærstyrkene sine, og ville neppe hatt mulighet til å stoppe mongolene om de hadde fortsatt felttoget. Subotai kom imidlertid tilbake sammen med Batu Khan i 1237, og med en hær på 120 000 mann hadde de små problemer med å erobre Kievriket og trekke videre inn i Europa.

Referanser
----------

1. ↑  
Gabriel, Richard A. (2004). *Subotai The Valiant: Genghis Khan's Greatest General*. Praeger Publishers. s. 100-101. ISBN 0-275-97582-7.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** NKC
 |
**Ruth Law Oliver** (født 21. mai 1887 i Lynn i Massachusetts, død 1. desember 1970 i San Francisco) var en amerikansk luftfartspioner på 1910-tallet.

Biografi
--------

Hun ble født som **Ruth Bancroft Law** 21. mai 1887 til Sarah Bancroft Breed og Fredrik Henry Law i Lynn i Massachusetts.

Hun fikk flygeropplæring av Harry Atwood og Arch Freeman på Atwood Park i Saugus i Massachusetts, og fikk sitt flysertifikat i november 1912. I 1915 ga hun en i flyoppvisning i Daytona Beach i Florida for et stort publikum. Hun annonserte at hun ville utføre en loop for første gang, men gjorde det to ganger til forskrekkelse for sin mann, Charles Oliver.

I løpet av våren 1916 deltok hun i en høydekonkurranse. To ganger kom hun såvidt etter de mannlige flyvere. Hun ble rasende, var fast bestemt på å sette rekord som ville stå seg mot menn så vel som kvinner.

Etter at USA gikk med i første verdenskrig i april 1917, kjempet hun forgjeves for at kvinner skulle få lov til å fly militære fly. Slått av denne avvisningen, skrev hun en artikkel med tittelen «Let Women Fly!» i bladet *Air Travel,* der hun hevdet at en kvinne er godt egnet i dette feltet.

Etter krigen fortsatte hun å sette rekorder. Etter Raymonde de Laroche fra Frankrike satte en høyderekord på nesten 3 962 m den 7. juni 1919, brøt hun denne den 10. juni, fløy til 4 481 m. Laroche i sin tur, brøt Olivers rekord 12. juni og fløy til en høyde på 4 881 m.

Familie
-------

Hennes bror var fallskjermhopperen og stuntmannen Rodman Law (1885–1919).

Galleri
-------

* Law i Daytona Beach med sitt første fly, en Wright Modell B.Law i Daytona Beach med sitt første fly, en Wright Modell B.
* Ruth Law i 1915: Hennes fly er en firesylindret Pusher, men har Brødrene Wrights arrangement for kontrollspakene.Ruth Law i 1915: Hennes fly er en firesylindret Pusher, men har Brødrene Wrights arrangement for kontrollspakene.
* Ruth Law ankommer New York i 1916.Ruth Law ankommer New York i 1916.
* Ruth Law på McAlpin Hotel, 1917.Ruth Law på McAlpin Hotel, 1917.

Referanser
----------

1. ↑  «A Pioneer Aviatrix Visits Joplin». Historic Joplin. Besøkt 28. august 2012.
2. ↑  «Ruth Bancroft Law (Oliver) (1887-1970)». Hargrave. Besøkt 28. august 2012.
3. ↑  Edwards, John Carver. *Orville's Aviators: Outstanding Alumni of the Wright Flying School, 1910-1916*. Jefferson, North Carolina: McFarland & Company. ISBN 9780786442270.
4. ↑  Pawlak, p. 17.
5. ↑  Pawlak, p. 17, claims the height reached was 15,748 feet (4,800 m).

Litteratur
----------

* Pawlak, Debra Ann: «The Baroness of Flight». ‘’Aviation’’, juli 2008, pp.  16-17.

Eksterne lenker
---------------

* Kort biografi
* Ruth Law i Daytona Beach 1913-1916
* Hill Air Force Base factsheet
* (en) Ruth Law Oliver hos Find a Grave
* Smithsonian Magazine, Mars 22 2017

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |
**Altglienicke** er en ortsteil i Berlins bydel Treptow-Köpenick.

Historie
--------

Arkeologiske funn har vist spor av bosettinger i området helt fra bronsealderen til 2000 f.Kr. Slaviske vendere ble fra ca år 500 etterfulgt i området av germanske semnoner. På 1100-tallet oppsto ved siden av den vendiske landsbyen også en askansk landsby som antakelig besto av innflyttere fra Altmark. 

Landsbyen *Glinik* nevnes første gang i 1375 i Karl IV's landbok. *Glien* er gammeltysk ord for leire. I 1523 ble Glienicke innlemmet i *Amt Cöpenick*. Glienicke gikk på tvangsauksjon i 1628 og skiftet også senere eiere en rekke ganger. I 1740 oppsto under generalløytnant von Schlabrendorf *Gutshof Falkenberg*. *Falkenberg* gjenfinnes i området Gartenstadt Falkenberg i den tilgrensende orsteil Bohnsdorf.

Innflyttere fra Pfalz etablerte seg i området i 1764 og etablerte kommunen Neu-Glienicke. Kommunene Neu-Glienicke og Alt-Glienicke ble 17. april 1893 slått sammen til Altglienicke. Den evangeliske kirken var ferdig oppført i 1895, på tomten til den tidligere barokkirken. Vanntårnet var ferdig i 1906 og det samme var vannverket. På samme tid var også Teltowkanalen ferdig. Gagfah-Siedlung (GAGFAH, en forkortelse for *Gemeinnützige Aktien-Gesellschaft für Angestellten-Heimstätten*) ble oppført i 1920-årene og er i fremdeles i behold. 

Altglienicke ble innlemmet i Stor-Berlin i 1920 og tilhørte fra 1945 til 1990 Øst-Berlin. 

En spionhistorie fra den kalde krigen som vakte stor oppmerksomhet i samtiden, var Operasjon Gull. Den ble drevet i et samarbeid mellom CIA og Secret Service og innebar bl.a. en underjordisk tunnel fra Rudow i amerikansk sektor til Altglienicke i sovjetisk sektor. Som følge av spionens Georg Blakes avsløringer kjente russerne til tunnelen helt fra begynnelsen, men den ble først «avslørt» i 1956 og presentert bl.a. for vestlig presse.

* Sovjetisk offiser i spionasjetunnelen.Sovjetisk offiser i spionasjetunnelen.
* Dagens Kosmosviertel med butikksenteret.Dagens Kosmosviertel med butikksenteret.

Referanser
----------

1. 1 2 3  «Altglienicke auf einen Blick». Bezirksamt Treptow-Köpenick von Berlin. Besøkt 10. oktober 2015.
2. 1 2  «Alles über Altglienicke». Bürgerveien Altglienicke e.V. Arkivert fra originalen 12. januar 2016. Besøkt 10. oktober 2015.
Portal: Tyskland

| * v
* d
* r
Ortsteiler i Berlins bydel Treptow-Köpenick |
| --- |
| Stadtwappen Berlin | 
* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

 | Bezirkswappen Treptow-Köpenick |

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Antonio Pacheco Massó** (født 4. juli 1964), cubansk baseballspiller som deltok i de olympiske leker 1992 i Barcelona, 1996 i Atlanta og 2000 i Sydney.

Pacheco ble olympisk mester i baseball under Sommer-OL 1992 i Barcelona. Han var med på det cubanske laget som vant den første olympiske baseballturneringen foran Kinesisk Taipei og Japan. Cuba vant finalen mot Kinesisk Taipei med 11-1.

Fire år senere, under Sommer-OL 1996 i Atlanta vant han sin andre olympiske gullmedalje i baseball. Cuba vant finalen mot Japan med 13-9. 

Pacheco vant sin tredje olympiske medalje i baseball under Sommer-OL 2000 i Sydney. Cuba tapte finalen mot USA med 0-4.

OL-medaljer
-----------

* Gull 1992 Spanias flagg Barcelona - **Gull** i baseball Cubas flagg Cuba
* Gull 1996 USAs flagg Atlanta - **Gull** i baseball Cubas flagg Cuba
* Sølv 2000 Australias flagg Sydney - Sølv i baseball Cubas flagg Cuba

Referanser
----------

1. ↑   www.olympedia.org, besøkt 31. august 2023[Hentet fra Wikidata]

Eksterne lenker
---------------

* (en) Antonio Pacheco – Olympedia Rediger på Wikidata

* (en) Antonio Pacheco – Sports-Reference (OL-resultater – arkivert) Rediger på Wikidata
Gates Corporation sitt hovedkvarter i Denver, Colorado
**Gates Industrial Corporation plc** er en amerikansk produsent av drivreimer, slanger og hydrauliske produkter til biler, tunge kjøretøy, sykler og diverse industriell bruk.

Selskapet ble grunnlagt i 1911 da Charles Gates Sr. kjøpte Colorado Tire and Leather Company, med Durable Tread som eneste produkt, som var et stålforsterket lærbånd som bilister kunne knytte rundt dekkene for å forlenge levetiden. I 1917 begynte selskapet å gå over til gummi i stedet for skinn, og endret navn til International Rubber Company. I 1919 endret International Rubber Company navn til Gates Rubber Company. I 2003 ble navnet endret til The Gates Corporation. I 2014 ble Gates kjøpt opp av Blackstone Group. I 2017 ble selskapet børsnotert.

Referanser
----------

1. ↑   Utgave 2017-05-22 av GRID[Hentet fra Wikidata]
2. ↑   GRID-ID grid.480157.f[Hentet fra Wikidata]
3. ↑  Caitlin Giddings (24. september 2015). «The Gates Carbon Belt Drive Is Coming for Your Chain». *Bicycling*. Besøkt 1. november 2019.
4. ↑  «Gates Corporation». Besøkt 27. mai 2021.
5. ↑  Banerjee, Devin (4. april 2014). «Blackstone Agrees to Buy Gates Global in $5.4 Billion LBO». *Bloomberg*.
6. ↑  Svaldi, Aldo. «Denver-headquartered Gates Industrial bouncing back with initial public offering». The Denver Post. Besøkt 14. oktober 2018.
| Medaljeoversikt |
| --- |
| Konkurrerte for Norges flagg Norge |
| Styrkeløft: |
| NM i benkpress |
| Gull | 2001 Oslo | -90 kg |
| Sølv | 2003 Fredrikstad | -90 kg |
| Sølv | 2002 Florø | -90 kg |
| Sølv | 2000 Hof | -90 kg |
| Veteran-NM i benkpress |
| Gull | 2010 Askim | -90 kg |
| Gull | 2009 Bergen | -90 kg |
| Bronse | 2011 Oslo | -93 kg |

**Frank Gilbert Gyland** (født 13. mars 1968 i Flekkefjord, Vest-Agder) er en norsk styrkeløfter, som er lam fra livet og ned og konkurrerer utelukkende i benkpress. Han har siden 2005 konkurrert for Kristiansand Atletklubb, etter tidligere å ha konkurrert for Flekkefjord Atletklubb. Gyland er gift med Lene, og sammen har de barna Hedda og Ole Jacob. 

Som ungdom var Gyland aktiv på idrettsfronten. Han drev med både friidrett, ski, fotball og trav. Onsdag 17. november 1982, da Gyland var 14 år og gikk i niende klasse på Flekkefjord ungdomsskole, skjedde det imidlertid noe som snudde tilværelsen hans opp ned. Skolebussen han satt i kjørte av veien og rullet 50-60 meter ned en skråning, etter at bussjåføren hadde mistet kontrollen på det isglatte novemberføret. Tre elever, deriblant Gylands sidemann, mistet livet, og 18 elever ble innlagt på sykehus med skader. Gyland brakk ryggen og ble lam fra livet og ned. Likevel ga han ikke opp idretten. Han begynte å løfte vekter allerede under sitt opphold på Sunnaas sykehus da han skulle rehabilitere seg. Han bestemte seg så for å ta styrketrening valgfag på skolen, og med 20 kilo på stanga foretok han sitt første benkpressløft bare to måneder etter ulykken. Videre fortsatte han å trene benkpress med kamerater. Drøye to år etter ulykken vant han NM-sølv i klasse yngre junior -56 kg. Med et løft på 112,5 kg løftet han fem kg mindre enn den funksjonsfriske vinneren.

Foruten benkpress-løftingen har Gyland en rekke andre prestasjoner å vise til. I november 1992 deltok han i New York Marathon, sammen med flere andre norske idrettsutøvere med funksjonshemninger. Med Dag Otto Lauritzen som ledsager presterte han å pigge seg frem i rullestol på tre timer og 10 minutter.
Han driver også med jakt, har bygget sin egen Harley-Davidson motorsykkel, og har dessuten deltatt i rullestoldansing på høyt nivå.

Resultater og meritter i styrkeløft
-----------------------------------

### NM i benkpress

| År | Sted | Alder | Vekt | Plassering | Kilo |
| --- | --- | --- | --- | --- | --- |
| 2012 | Molde | Åpen | -93 kg | 5.-plass | 202,5 kg |
| 2011 | Oslo | Yngre veteran | -93 kg | 3.-plass | 205 kg |
| 2010 | Askim | Yngre veteran | -90 kg | 1.-plass | 205 kg |
| 2009 | Bergen | Yngre veteran | -90 kg | 1.-plass | 197,5 kg |
| 2008 | Sande | Åpen | -90 kg | 5.-plass | 177,5 kg |
| 2005 | Fræna | Åpen | -90 kg | - | - |
| 2004 | Oslo | Åpen | -90 kg | 6.-plass | 187,5 kg |
| 2003 | Fredrikstad | Åpen | -90 kg | 2.-plass | 180 kg |
| 2002 | Florø | Åpen | -90 kg | 2.-plass | 185 kg |
| 2001 | Oslo | Åpen | -90 kg | 1.-plass | 187,5 kg |
| 2000 | Hof | Åpen | -90 kg | 2.-plass | 195 kg |

Referanser
----------

1. ↑
2. ↑